Volkan Demirel

Volkan Demirel (1981-yil 27-oktyabrda tugʻilgan) — turkiyalik murabbiy, ekspert va sobiq professional futbolchi. U oxirgi marta Turkiyaning „Fotih Karagümruk“ klubini boshqargan. Koʻp yillar davomida u Fenerbahche va Turkiya terma jamoasining asosiy darvozaboni boʻlgan. Demirel 2010-yil 21-sentyabrda Belgiya goʻzali 2009 Zeynep Sever bilan oila qurgan.

Klub faoliyati 
Demirel Istanbulning Fotih shahrida tugʻilgan. U 1999-yilda 18 yoshida „Kartalspor“ safiga kelib qoʻshilgan va keyingi yili asosiy darvozabonga aylangan. Demirel keyingi ikki mavsumda 51 ta oʻyinda maydonga tushib, 2002-yilgi mavsum boshida „Fenerbaxche“ga oʻtgan.

Dastlab Rüştü Rechber va Rejep Bilerga zahira darvozaboni boʻlgan Demirel 2003-yil 26-aprelda klubdagi debyutini oʻtkazgan. Rechberning „Barselona“ga oʻtganidan soʻng, Demirel ligada 19 ta oʻyinda qatnashgan. Shuningdek, u Turkiya kubogining uchta oʻyinida maydonga tushgan va Fenerbahche bilan 2003\04-yilgi mavsumda Superliga chempionligini qoʻlga kiritgan.

Mavsumdan keyin Demirel yana Superliga chempionligini qoʻlga kiritgan, ammo mavsum boshida Rüştü Rechber klubga qaytganidan soʻng Demirel zaxira oʻrindigʻiga tushib qolgan. Demirel 2005\06-yilgi mavsum boshida asosiy darvozabon boʻlgan, ammo mavsumning yarmida zaxirada oʻtirgan. Demirel keyingi mavsumda 25 liga oʻyinida maydonga tushgan, qolganlarida esa Kulbilge oʻynagan. Demirel 2007\08-yilgi UEFA Chempionlar Ligasi guruh bosqichidan keyingi bosqichiga chiqgan „Fenerbahche“ jamoasining asosiy darvozaboni boʻlgan. 1/8 finalda „Sevilya“ga qarshi oʻyinda Demirel bir nechta xatoga yoʻl qoʻygan va ikkita gol oʻtkazib yuborgan. Biroq u penaltilar seriyasida uchta penaltini qaytarib, klub tarixida birinchi marta chorak finalga chiqishga yordam bergan. Keyingi bosqichda „Fenerbaxche“ „Chelsi“ bilan toʻqnash kelgan va umumiy 2:3 hisobida magʻlub boʻlgan. Kulbilge „Kojaelispor“ga oʻtganidan soʻng, Demirel asosiy darvozabon sifatida ish boshlagan. Demirel 2008\09-yilgi mavsum oxirida toʻrt yillik shartnomani uzaytirgan.

Xalqaro faoliyat 

Demirel 2001-yilda Turkiya U-20 terma jamoasiga chaqirilgan va toʻrt marta maydonga tushgan. U 2001 va 2003-yillarda 21 marta Turkiya U21 terma jamoasi safida maydonga tushgan va Turkiya terma jamoasiga ilk bor 2004-yilda chaqiruv olgan. U 2004-yilning 28-aprelida Belgiyaga qarshi oʻrtoqlik oʻyinida milliy terma jamoa safida debyut qilgan. Ikkinchi boʻlimda Demirel zaxiradan maydonga tushgan.

Demirel UEFA Yevro-2008 chempionatida Turkiya terma jamoasining asosiy darvozaboni boʻlib, jamoa tarixida birinchi marta yarim finalga chiqgan. U guruh bosqichining uchta oʻyinini ham asosiy tarkibda boshlagan.

2014-yilda Qozogʻistonga qarshi UEFA Yevro-2016 saralash oʻyini arafasida Volkan Demirel muxlis bilan janjallashib, Turkiya milliy futbol jamoasini tark etgan.

Murabbiylik faoliyati 
2019-yilning 2-sentabr kuni Fenerbahche Demirelning nafaqaga chiqqanini va faoliyatini jamoada yordamchi murabbiy sifatida davom ettirishini eʼlon qilgan. U navbati bilan Ersun Yanal, Tohir Karapinar, Erol Bulut va Emre Belozogʻlu qoʻl ostida ishlagan.

2021-yil 14-iyulda Fenerbahche prezidenti Ali Koch bilan oʻtkazgan matbuot anjumanida u Fenerbahchedagi yordamchi murabbiylik faoliyatini yakunlagani eʼlon qilgan.

Fatih Karagümrük 
2021-yilning 17-dekabrida Demirel Fatih Karagümrük bilan ikki yarim yillik shartnoma imzolagan.

Uning murabbiy sifatidagi ilk uchrashuvi 19-dekabr kuni safarda „Göztepe“ ustidan 1:0 hisobida gʻalaba qozonish bilan boshlangan.

Shaxsiy hayoti 
Volkan Demirel sobiq Belgiya goʻzali Zeynep Sever bilan oila qurgan. Ularning Yade (2014-yil fevral oyida tugʻilgan) va Yeda (2017-yil sentyabr oyida tugʻilgan) ismli ikki qizi bor.

Faoliyat statistikasi

Klub

Xalqaro

Yutuqlar 
Fenerbahche

 Turkiya Superligasi : 2003-04, 2004-05, 2006-07, 2010-11, 2013-14
 Super Kubok : 2007, 2009, 2014
 Turkiya kubogi : 2011-12, 2012-13

Turkiya

 UEFA Yevropa chempionati bronza medali sovrindori: 2008

Manbalar 

Turkiya futbolchilari
Yashayotgan insonlar
1981-yilda tugʻilganlar